cyanic-selkie/wikianc huggingface dataset:
ஈய மிருபுரோமைடு
மேற்கோள்கள்
பகுப்பு:ஈய சேர்மங்கள் பகுப்பு:புரோமைடுகள் பகுப்பு:உலோக ஆலைடுகள்
நமது பெருமிதப் பேரணி - பெங்களூரு
மேற்கோள்கள்
பகுப்பு:கருநாடக விழாக்கள் பகுப்பு:பெங்களூர் பண்பாடு பகுப்பு:ந.ந.ஈ.தி பகுப்பு:பாலின அமைவு பகுப்பு:ந.ந.ஈ.தி அமைப்புகள்
சையது முஜ்தபா அலி
சையத் முஜ்தபா அலி (Syed Mujtaba Ali) (பிறப்பு:1904 செப்டம்பர் 13 - இறப்பு: 1974 பிப்ரவரி 11) இவர் ஓர் பெங்காலி எழுத்தாளரும், பத்திரிகையாளரும், பயண ஆர்வலரும், கல்வியாளரும், அறிஞரும் மற்றும் மொழியியலாளரும் ஆவார். இவர் இந்தியா, வங்காளதேசம், ஜெர்மனி, ஆப்கானிஸ்தான் மற்றும் எகிப்து போன்ற நாடுகளில் வாழ்ந்தார்.
கடவுளும் கருமையமும் (நூல்)
thumb|150px|கடவுளும் கருமையமும் நூல் கடவுளும் கருமையமும் நூல் தத்துவஞானி வேதாத்திரி மகரிஷியால் எழுதப்பட்டதாகும். இந்நூலை வேதாத்திரி பதிப்பகம் வெளியிட்டுள்ளது.
சையது முஜ்தபா அலி
ஆரம்பகால வாழ்க்கை மற்றும் கல்வி
அசாம் மாகாணத்தின் சில்ஹெட் மாவட்டத்தில் கரிம்கஞ்ச் என்ற இடத்தில் பிறந்தார். இவரது தந்தை கான் பகதூர் சையத் சிக்கந்தர் அலி துணை பதிவாளராக இருந்தார். இவர் தனது தந்தைவழி வம்சாவளியை ஷா அஹ்மத் முத்தவக்கிலில் இருந்து கண்டுபிடித்தார். அலியின் தாயார், அம்துல் மன்னன் கதுன், பஞ்சகந்தாவின் பால் குடும்பத்தின் இஸ்லாமியமயமாக்கப்பட்ட கிளையான பகதூர்பூரின் சவுத்ரி ஆவார். முஸ்தபா மூன்று சகோதரர்களில் இளையவர், அவர்களில் சையத் முர்தாசா அலி என்பவரும் ஒரு எழுத்தாளர்.
கடவுளும் கருமையமும் (நூல்)
தமிழ்நாடு டாக்டர் எம்.ஜி.ஆர் மருத்துவப் பல்கலைக் கழகத்தின் துணைவேந்தர் சி. வி. பிரம்மானந்தம் அணிந்துரை எழுதியுள்ளார்.
இவற்றையும் காண்க
பகுப்பு:வேதாத்திரி பதிப்பக நூல்கள்
சையது முஜ்தபா அலி
ஆரம்பகால வாழ்க்கை மற்றும் கல்வி
சில்ஹெட் அரசு பைலட் உயர்நிலைப் பள்ளியில் மெட்ரிகுலேஷன் தேர்விலும், எம்.சி கல்லூரியில் இடைநிலை தேர்விலும் முஜ்தாபா அலி தேர்ச்சி பெற்றார். சாந்திநிகேதனில் உள்ள விஸ்வபாரதி பல்கலைக்கழகத்திற்குச் சென்று 1926இல் பட்டம் பெற்றார். பல்கலைக்கழகத்தின் முதல் பட்டதாரிகளில் இவரும் ஒருவர். அலிகார் முஸ்லீம் பல்கலைக்கழகத்தில் ஒரு குறுகிய காலம் படித்தார். பின்னர், இவர் பேராசிரியராக கல்வித் துறையில் (1927-1929) பணியாற்ற காபூலுக்குச் சென்றார். 1929 முதல் 1932 வரை வில்ஹெல்ம் ஹம்போல்ட் உதவித்தொகையுடன் ஜெர்மனிக்குச் சென்று பெர்லினில் உள்ள பல்கலைக்கழகங்களிலும் பின்னர் பான்னிலும் படித்தார். 1932 இல் கோஜாசு பற்றிய ஒப்பீட்டு மத ஆய்வுகள் குறித்த ஆய்வுக் கட்டுரையுடன் பான் முனைவர் பட்டம் பெற்றார்.
மொழிச் செயல்பாடு
1947இல் இந்தியாவிலும் பாக்கித்தானும் இந்தியாவும் பிரிக்கப்பட்ட பின்னர், அலி இந்தியாவில் இருந்து அப்போதைய கிழக்கு பாக்கித்தானுக்குச் சென்றார். 1947 நவம்பர் 30, அன்று சில்ஹெட் கேந்திரியா முஸ்லீம் சாகித்யா சம்சத்தில் கிழக்கு பாக்கித்தானின் மாநில மொழியாக பங்களாவை அழைத்த முதல் நபர்களில் இவரும் ஒருவர். கிழக்கு பாக்கித்தானின் தேசிய மொழியாக வங்காளத்தின் முக்கிய ஆர்வலராகவும் ஆதரவாளராகவும் இருந்தார். 1948ஆம் ஆண்டில், போக்ராவின் அஜிசுல் ஹுக் கல்லூரியின் முதல்வராக இருந்த இவர், 'கிழக்கு பாக்கித்தானின் மாநில மொழி' என்ற கட்டுரையை எழுதினார். இது கொல்கத்தாவின் சதுரங்கா இதழில் அச்சிடப்பட்டது. அந்த நேரத்தில், மேற்கு பாக்கித்தான் ஆட்சியாளர்கள் கிழக்கு பாக்கித்தானின் ஒரே மாநில மொழியாக உருதுவை திணிக்க முயன்றனர். அதே நேரத்தில் வங்காளம் பெரும்பாலான மக்களால் பேசப்பட்டது. பாக்கித்தான் அரசு விளக்கம் கோரியது. ஆனால் அலி பதைவியை துறந்துவிட்டு இந்தியா சென்றார்.
மொழியியல் திறன்கள் மற்றும் இலக்கிய படைப்புகள்
அலியின் தாய்மொழி சில்ஹெட்டி, ஆனால் இவருக்கு பெங்காலி, பிரஞ்சு, ஜெர்மன், இத்தாலியன், அரபு, பாரசீக, உருது, இந்தி, சமஸ்கிருதம், மராத்தி, குஜராத்தி, பஷ்தூ, கிரேக்கம் மற்றும் ஆங்கிலம் ஆகிய 15 மொழிகள் தெரியும். நாத்யா குரு நூருல் மோமன் மற்றும் ஜஜாபர் (பினாய் முகோபாத்யாய்) ஆகியோருடன், அலி ஒரு தனித்துவமான பெங்காலி எழுத்தின் புதிய பாதையை உருவாக்கும் நபர்களில் ஒருவராக இருந்தார். நிஜ வாழ்க்கை அனுபவங்களை அடிப்படையாகக் கொண்ட 'ரம்யா ராச்சனா ' என்ற பெங்காலி மொழியில், கதை சொல்லும் கதை - அலியின் கவர்ச்சிகரமான எழுத்து நடை காரணமாக மிகவும் பிரபலமானது. ' தேஷே பிடேஷே ', என்பது கல்லூரியில் பேராசிரியராக இருந்த காலத்தில் காபூலுக்கு இவர் மேற்கொண்ட பயணத்தின் அனுபவங்கள் மற்றும் அனுபவங்கள் அலியின் சிறந்த படைப்புகளில் ஒன்றாகும். பஞ்சதந்திரம் என்ற நூல் ஐரோப்பா, கெய்ரோ மற்றும் பரோடாவில் இவரது நாட்களின் எண்ணங்கள் மற்றும் சிறுகதைகளின் தொகுப்பாகும் (சில ஏற்கனவே 'தேஷ்' இதழில் வெளியிடப்பட்டுள்ளன).
மரணம் மற்றும் ஆளுமை
1972இல், நாட்டின் விடுதலையின் பின்னர், அலி வங்காளதேசத்திற்குத் திரும்பினார். இவர் 1974 பிப்ரவரி 11, அன்று இறந்தார். இவரது இலக்கியப் படைப்புகளின் சாறுகள் வங்காளதேசம் மற்றும் இந்தியா இரண்டிலும், குறிப்பாக மேற்கு வங்கம் மற்றும் திரிபுரா மாநிலங்களில் பள்ளி நிலை, இரண்டாம் நிலை, உயர்நிலை மற்றும் பட்டப்படிப்பு நிலை வங்காள இலக்கியத்தின் பாடத்திட்டத்தில் சேர்க்கப்பட்டுள்ளன. இவருக்கு வங்காளதேச அரசு 2005இல் ஏகுசே பதக் விருது வழங்கியது.
மேலும் படிக்க
பகுப்பு:வங்காள எழுத்தாளர்கள் பகுப்பு:1974 இறப்புகள் பகுப்பு:1904 பிறப்புகள்
மடிவாளா மசிதேவா
மடிவாளா மசிதேவா (அல்லது) மடிவாள மாசிதேவா(Madivala Machideva) (1120 -1130AD) இவர் கன்னட மாநிலத்தின் ஒரு தலை சிறந்த வீரனாகவும் மற்றும் கடவுளாகவும் இருந்துள்ளார்.இவர் திவாரா அருகிலுள்ள,சிந்தகி என்னும் வட்டத்தில் பீஜப்பூர் கர்நாடகாவில் பிறந்தார்.இவர் பிறந்த இந்த நகரம் கடவுள் காளிதேவரின் நகரமாக கூறப்பட்டது
தோற்றம்
மசிதேவா அவர்கள் பர்வதப்பா மற்றும் சுஜனனி தம்பதி இனருக்கு மகனாக கர்நாடகா மாநிலத்தில் பிறந்தார்.இவர்கள் சிவன் வழி வந்தவர்கள் என்று கூறப்படுகிறது. லிங்காயத் மதத்தை பரப்பிய பசவர் அவர்களின் அரசவையில் சலவை தொழில் புரிந்து வந்தார் பாரம்பரிய வழியாக,மசிதேவா பசவரை விட இருபது ஆண்டுகள் முன்னாடி தோன்றியவர் என்றும் வரலாறு உள்ளது.
இறைபனி
ஹிப்பாராகிரி என்னும் ஊரில் ஒரு கோவில் இருந்துள்ளது,அந்த கோவிலில் கைலாஷ் சாமி என்னும் கடவுளை பிரதிஷத்தை செய்தனர்,அக்கோவில் ஊருக்கு வெளியில் இருந்தது,அக்கோவிலுக்கு அருகில் ஒரு குளம் இருந்துள்ளது,அந்த கடவுளின் பெயரால் அந்த ஊருக்கும் அப்பெயர் சூட்டப்பட்டது.அக்குளத்தில் இருந்துகொண்டு அக்கோவிலுக்கு இறைபணி செய்து வந்தார் மசிதேவா.இவர் இறை பக்தியை கண்டு பசவர்,பிரபுதேவா,அக்கமடா போன்ற மாமனிதர்கள் இவரை கண்டு வியந்தனர்.ஆனால் இந்த கோவில் மசிதேவா வின் தாய்,தந்தையை கொண்டே பிரதிபலிக்கப்பட்டது என்பதை தெரியாமலே மசிதேவா அக்கோவிலுக்கு இறை பனி செய்து வந்தார்.பின்பு ஹிப்பாராகிரி யை விட்டு விலகி சென்று சிவசரணாக்களின் தந்தை "கல்யானவை" சந்திக்க நினைத்தார்,ஆகையால் ஹிப்பாராகிரி கும்,கல்யாணவிற்கும் இடையில் ஒரு பெரிய ஆறு இருந்தது அந்த ஆற்றின் பெயர் "பீமா",பெரும்பாலான மனிதர்கள் அதை கடக்க அஞ்சுவார்கள் ஏன் என்றால் அந்த ஆறு சகதி மற்றும் முள்களும் நிறைந்தது,ஆனாலும் கல்யானவை சந்திக்க வேண்டும் என்ற முடிவோடு,தன் மன தைரியம் கொண்டும் அந்த ஆற்றை நீந்தியே கடந்தார்.
பிஜில்லாவுடன் சந்திப்பு
ஒரு நாள் அரசவையில் மன்னரின் வருகைக்காக அமைச்சர்கள் மற்றும் மந்திரிகள் நின்று கொண்டிருந்தனர் மன்னர் பிஜிலா அரசவைக்குள் சென்றார்,அப்போது ஒவ்வொரு மந்திரிகளை பார்த்து அமர சொன்னார்,அப்போது கடைசியாக நின்று கொண்டிருந்த பசவா வை பார்த்து ஒரு சிந்தனை தோன்றியது, அதை பசவா விடம் கேட்டார் உன் ஆடை மட்டும் மிக வெண்மையாகவும், தூய்மையாகுவும் இருப்பதற்கு காரணம் என்ன என்று கேட்டுள்ளார்.அதற்கு பசவா இதற்கு காரணம் மசிதேவா என்று கூறியுள்ளார்,அதற்கு மன்னர் என் ஆடைகளையும் சலவை செய்து தரும்படி கூறினார்,அதற்கு பசவா அவர் அதை செய்யமாட்டார் என்று கூறியுள்ளார்,இதை கேட்ட மன்னர் க்கு சிறிது கோபம்  வந்துள்ளது,அடுத்து மன்னர் "மன்னரின் கட்டளையை மதிக்காவிடில் தக்க தண்டனை காத்துக்கொண்டிருக்கிறது". ஆகையால்,மசிதேவா வை என் துணிகளை சலவை செய்ய அழைத்து வா என்று கூறினர், அதற்கு பசவா அவர் சிவ சரணாக்களுக்கு தொண்டு செய்பவர்,உங்களை போன்ற அதிகார குரல் கூறுபவர்களுக்கும், பொற்காசுகளை ஈட்டுபவர்களுக்கும் அவர் பணியமாட்டார் என கூறினார். இதை கேட்ட மன்னருக்கு கோபம் இன்னும் அதிகரிக்கவே அவரது படை வீரர்களை அழைத்து மசிதேவா வை எங்கு பார்த்தாலும் அழைத்து வரும்படி உத்திரவு விட்டார். இந்த தகவல் அனைத்து மக்களுக்கும் தெரியவந்தது,முக்கியமாக சிவ தொண்டு ஆற்றுபவர்களுக்கும்,ஒரு நாள் மசிதேவா வை தேடி செல்லும் பாதையில் மசிதேவா ஒரு கையில் துணி மூட்டையும்,மற்றொரு புறம் பளபளக்கும் வாளையும் ஏந்திய படி குலத்திற்கு சென்றார்,அதை கண்ட மன்னரின் படைகள் ஒளிந்தனர்.பின்பு அவர் கையில் இருக்கும் பளபளக்கும் வாளை கண்டு அஞ்சி பின் வாங்கினார்.இதை கேட்ட மன்னர் அவமானம் அடைந்தார்,மசிதேவா குளத்தில் இருக்கும் போது  யானை யை வைத்து அவரை கொன்று விடுங்கள் என்று அவருடைய படை வீரர்களுக்கு உத்தரவுவிட்டார், அதன் படி அவர்களும் மசிதேவா இருக்கும் குலத்திற்கு அருகில் யானை யை ஓட செய்தனர், இதனை அறிந்த மசிதேவா யானை தன் அருகில் வரும் நேரத்தில் திரும்பி தன் வாளை சுழற்றியுள்ளார், வாளின் சீற்றதை கண்ட யானை மசிதேவா முன் மண்டியிட்டு தன் கரங்களை உயர்த்தி தலை வணங்கியது. இதை கண்ட வீரர்கள் திகைத்தனர், அதை அப்படியே மன்னரிடம் கூறினார், இதை கேட்ட மன்னர் தன்னுடைய இரண்டாவது முயற்சியும் தோல்வியில் முடிந்தது என்று எண்ணி அவமானம் அடைந்தார். இதன் இடையில் "மஞ்சணாஸ்" பிரிவை சேர்ந்தவர்களும் மன்னரிடத்தில் அப்பிரச்சனையை மேலும் வளர்த்தனர். இதனால் மனமுடைந்தார் மன்னர். அப்போது அரசவைக்கு பசவர் நுழைந்தார், என்ன நடந்தது என்பதை மற்ற மன்னர்களிடம் கேட்டு தெரிந்தார், அந்த சமையத்தில் மன்னர் எனக்கொரு கதை கூறு என்று பசவா விடம் கேட்டார்,அப்போது பசவா சிவசரணாஸ் இன் கொள்கைகளையும்,மசிதேவா வின் குணத்தையும் பற்றி மன்னரிடம் விவரித்தார்.இதை கேட்ட மன்னரின் மனது குளிர்ந்தது. உடனே என்னை மசிதேவா இருக்கும் இடத்திற்கு அழைத்து செல் என்று கட்டளை இட்டார்.உடனே மசிதேவாவை சந்தித்து என்னை மன்னித்து விடுங்கள் என்று கூறினார்,அதோடு மட்டுமல்லாமல் சிவசரணாஸ் விடமும் மன்னிப்பு கேட்டார்.இதை அறிந்த "வைதகாஸ்" பிரிவை சேர்ந்தவர்கள் சற்று பொறாமை கொண்டனர். மேலும் அவர்கள் மன்னருக்கும்,மசிதேவா கும் இருக்கும் நல்லுறவை களைத்து விட வேண்டும் என்று எண்ணினர் அதற்காக அந்த ஊர் மற்றும் அரசவைக்கு தொடர்ந்து தொந்தரவு கொடுத்து வரும் மது அடிமையை,மசிதேவா தூண்டுதல் பெயரில் இது நடக்கிறது என்று குறி வந்தனர்.இதை போன்று தொடர்ந்து மசிதேவா விற்கு எதிராக பல தவறான கருத்துகளை பரப்பி வந்தனர்.
மசிதேவாவின் போர் குணம்
சிவசரணாஸ்கள் வேற்று குலத்தை சேர்ந்த ஹராலயா மற்றும் மதுவருசா ஆகியோருக்கு திருமணம் செய்து வைத்தனர். இதனை வைதக்கஸ் மிகவும் எதிர்த்தனர்,என்ன செய்வது என அறியாமல் மன்னரிடத்தில் அதை தெரியப்படுத்தினர்,இதை கேட்ட மன்னர் மிகவும் ஆத்திரமடைந்து தன் வீரர்களை அழைத்து ஒரு செயலை செய்ய கூறினார்,யானையின் கால்களில் ஹராலயா மற்றும் மதுவருசா கட்டப்பட்டு ஊர் முழுவதும் இழுத்து செல்லப்பட்டது,பின்பு அவர்கள் கொடூரமான முறையில் மாண்டனர். இதனை அறிந்த பாதி சிவசரணாஸ் சின்ன பசவன்,அக்கம்டா ஆகியோருடன் தஞ்சம் புகுந்தனர், ஆனால் மசிதேவா மட்டுமே மிகவும் துணிச்சலாக பிஜிலா அரசை எதிர்கிறார்,அவர் மட்டும் அவர் குழு மட்டுமே கல்யானவை விட்டு அஞ்சி செல்லவில்லை
திரைபடம்
மசிதேவா வின் வரலாறு அடங்கிய திரைப்படம் கன்னட நடிகர் சாய்குமார் நடிப்பில் வெளியிடப்பட்டது.யாரக்குறைய அனைத்து கன்னட திரை அரங்குகளிலும் படம் வெளியிடப்பட்டது.
மேற்கோள்கள்
பகுப்பு:கர்நாடக நபர்கள் பகுப்பு:கர்நாடக வரலாறு
ஜவகர் குகை
ஜவகர் சுரங்கப் பாதை (Jawahar Tunnel அல்லது Banihal Tunnel), ஸ்ரீநகருக்கும் ஜம்முவிற்கும் இடையே அமைந்த பனிஹால் - காசிகுண்ட் நகரங்களை இணைக்கும் ஒரு சுரங்கப் பாதை ஆகும். இந்தியாவின் முதல் பிரதமர் ஜவகர்லால் நேருவின் நினைவாக இப்பெயர் சூட்டப்பட்டது. ஆண்டு முழுவதும் போக்குவரத்து வசதிக்காக 1954 ஆம் ஆண்டில் செருமனியைச் சேர்ந்த ஆல்பிரட் குன்சு, சி. பாரெசெல் ஆகியோரால் வடிவமைக்கப்பட்டு உருவாக்கப்பட்டது. இது 22 டிசம்பர் 1956 முதல் போக்குவரத்துப் பயன்பாட்டில் உள்ளது. இதன் மொத்த நீளம் 2.85 கிலோமீட்டர். பனிஹால் மற்றும் காசிகுண்ட் நகரங்களை இணைக்கும் தேசிய நெடுஞ்சாலை 1எ (இந்தியா)-இல் அமைந்துள்ளது.
இந்தியாவின் எல்லைப்புற சாலைகள் அமைப்பால் 1960 -ல் மேம்படுத்தப்பட்டது. இது 150 வாகனங்கள் செல்லும் விதம் வடிவமைக்கப்பட்டது. ஆனால் தற்போது தினமும் 7,000 வாகனங்கள் இந்தக்குகையைக் கடந்து செல்கின்றன. மேம்படுத்தப்பட்டபின் காற்று உட்புகும் வசதி அமைக்கப்பட்டது. மேலும் மாசடைதல், வெப்பநிலை ஆகியவற்றை உணரும் உணரிகள் (sensors) பொருத்தப்பட்டுள்ளன. அவசரத் தேவைக்கான தொலைபேசி வசதியும் இதனுள் இணைக்கப்பட்டுள்ளது.
24 மணி நேரமும் ராணுவத்தினரால் இது கண்காணிக்கப்படுகிறது. புகைப்படம் எடுப்பதோ அல்லது காணொளிப் படம் எடுப்பதோ முற்றிலும் தடை செய்யப்பட்டுள்ளது. இதனுள் செல்லும் போது ஒரே சீரான வேகத்தில் செல்ல வேண்டும். படம்பிடிக்கருவிகள் மூலம் இக்குகையினுள் செல்லும் வாகனங்கள் தொடர்ந்து கண்காணிக்கப்படுகிறது.
மேற்கோள்கள்
பகுப்பு:இந்தியாவில் போக்குவரத்து பகுப்பு:இந்திய நெடுஞ்சாலைகள் பகுப்பு:ஜம்மு காஷ்மீர் பகுப்பு:ஜம்மு
சுப்ரமண்யா, கர்நாடகா
thumb| சுப்ரமண்யா முதல் சகலேசுபூர் வரை செல்லும் இரயில் சுப்ரமண்யா (Subramanya) என்பது இந்தியாவின் தெற்கு கன்னட மாவட்டத்தில் சுல்லியா வட்டத்தில் அமைந்துள்ள ஒரு கிராமமாகும். குக்கே சுப்ரமண்யர் கோயில் இங்கு அமைந்துள்ளது. இது மங்களூரிலிருந்து சுமார் 105 கிலோமீட்டர் (65 மைல்) தொலைவில் உள்ளது. இது இரயில் மற்றும் சாலை வழியாக இணைக்கப்பட்டுள்ளது. இதற்கு முதலில் "குக்கே பட்டணம்" என்று பெயரிடப்பட்டது.
யாத்ரீக மையம்
வலது|thumb|400x400px| குக்கே சுப்பிரமண்யா கோயில் இந்த கிராமம் சுப்ரமண்யாவில் உள்ள குக்கே சுப்ரமண்யர் கோயிலுக்கு வருகை தரும் யாத்ரீகர்களுக்கான அணுகுமுறை மற்றும் ஓய்வு இடமாகும். இந்த கிராமம் குமாரதாரா ஆற்றால் சூழப்பட்டுள்ளது. குமாரதாராவின் துணை நதியான தர்ப்பன தீர்த்தம் கோயிலுக்குப் பின்னால் பாய்கிறது.
வாசகியும் பிற பாம்புகளும் சுப்பிரமண்ய கடவுளின் கீழ் சுப்ரமண்யத்தில் உள்ள குகைகளில் தஞ்சம் புகுந்தனர் என்பது நம்பிக்கை. இங்கே சுப்ரமண்யரை பாம்பாக வணங்குகிறார்கள்.
போக்குவரத்து
மங்களூர், பெங்களூர், தர்மஸ்தலா, மைசூர் போன்றவற்றிலிருந்து குக்கே சுப்ரமண்யாவை சாலை வழியாக அடையலாம். பெங்களூரிலிருந்து வரும் பாதை ஹாசனிலிருந்து சக்லேசுபூர் பிரிவு வழியாக இணைக்கப்பட்டுள்ளது. பிசில் காடுகள் வழியாக இதை அடைய மற்றொரு பாதை உள்ளது. சாலைகள் மிகவும் மோசமாக இருப்பதால் பலர் இந்த வழியைத் தவிர்க்கிறார்கள். இப்போது பிசில் பாதையை சீரமைப்பதற்கான  திட்டத்தை அரசாங்கம் தொடங்கியுள்ளது. இங்கிருந்தும் பிற இடங்களிலிருந்தும் கர்நாடக போக்குவரத்துக் கழகம் தினசரி பேருந்துகளை இயக்குகிறது. 115 கிலோமீட்டர் (71 மைல்) தொலைவில் உள்ள மங்களூர் சர்வதேச விமான நிலையம் அருகிலுள்ள விமான நிலையமாகும். அருகிலுள்ள ரயில் நிலையம் மங்களூர்-பெங்களூர் ரயில் பாதையில் சுப்ரமண்யா சாலை இரயில் நிலையம் ஆகும். இது குக்கே சுப்ரமண்யாவிலிருந்து 12 கிலோமீட்டர் (7.5 மைல்) தொலைவில் உள்ளது. பெங்களூரு மங்களூரிலிருந்து பயணிகள், விரைவு இரயில் சேவைகள் உள்ளன.
வெளி இணைப்புகள்
பகுப்பு:இந்து சமயம் பகுப்பு:இந்துக் கோயில்கள் பகுப்பு:கர்நாடக மாநிலத்திலுள்ள ஊர்களும் நகரங்களும்
கரூர் காசிவிஸ்வநாத சுவாமி கோயில்
கரூர் காசிவிஸ்வநாத சுவாமி கோயில் தமிழ்நாட்டில் கரூர் மாவட்டம், கரூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாத சுவாமி, துர்க்கை அம்மன் சன்னதிகளும், அம்மன். நவகிரகம். தட்சணாமூர்த்தி, விநாயகர், பிரம்மா, சூரியன், சந்திரன், காலபைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுட்டீவன் பி. இலவுரி
'''சுட்டீவன் பி. இலவுரி' (Stephen P. Laurie)'' ஒரு பிரித்தானியப் பயில்நிலை வானியலாளரும் கைதேர்ந்த சிறுகோள்கள், வால்வெள்ளிகளின் கண்டுபிடிப்பாளரும் ஆவார். ஆனால் இவரது முதன்மைத் தொழில் நிகழ்தகவு காப்புக் கணித்தல் ஆகும். குறளி விண்மீன்களின் தேட்டத்திலும் இவர் ஈடுபட்டுள்ளார் இவர் 1997 இல் (SN 1997bq in NGC 3147) எனும் ஒரு மீவிண்மீன் வெடிப்பையும் கண்டுபிடித்துள்ளார்.
சுட்டிரெட்டான் பேராலயப் பகுதியில் கண்டுபிடித்த 5 சிஉகோள்களுக்கு 7603 சலோப்பியா (சுரோப்சயர் நினைவாகப் பெயரிடப்பட்டது. [9421 வயலில்லா, 9428 ஏஞலாலவுசி, 10216 பாப்பசுட்டிரோ,  11626 சர்ச் சுட்டிரெட்டான் என இவர் பெயர் சூட்டினார். இவை அனைத்துமே  966 Church Stretton வான்காணகத்தில் கண்டுபிடிக்கப்பட்டன. இந்த வான்காணகம் இரிகுடானில் அமைந்த J17 வான்கணகத்தின் உள்ளது. இவர் இன்றும் சுட்டிரெட்டான் பேராலயப் பகுதியில் வாழ்ந்தபடி, தொடர்ந்து ஆய்வு செய்து வருகிறார்.
மேற்கோள்கள்
பகுப்பு:பிரித்தானிய வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள்
விந்துச் சுரப்பி
விந்துச் சுரப்பி ஆணுக்குரிய இனப்பெருக்கத் தொகுதியின் முக்கிய பகுதி ஆகும். மனிதனிற்கு இரண்டு விந்துச் சுரப்பிகள் உண்டு. இவற்றை முதல்நிலை இனப்பெருக்க உறுப்புகள் என்று கூறலாம். இவை விரைபையுனுள் ஓர் சிறப்புத் திசுவால் நிறுத்தப்பட்டுள்ளன. விந்துச் செல்கள் வெப்பம் உணர் தன்மையுடையவை. இவற்றின் வளர்ச்சி உடல் வெப்பத்தில் பாதிப்படையலாம். எனவே இவையும் விந்து நாளத்திரளும் உடலுக்கு வெளியே விரைப்பையில்லுள்ளன. இங்கு வெப்பம் குறைவு. இடது விந்துச் சுரப்பி 1 செ. மீட்டர் இறங்கியிருக்கும். இச்சுரப்பி 4-5 செ.மீட்டர் நீளமும், 2-5 செ.மீட்டர் அகலமும் உடையது. இதன் எடை 10.5 - கிராம் ஆகும். விந்துச் சுரப்பியின் வெளிப்புறத்தில் டியூநிக்க அல்பு ஜினியா எனும் வெண்மை நிற உரையுள்ளது. உட்புறமாகச் சுரப்பியினுள் பல முழுமையற்ற இடைசுவர்கள் உள்ளன. இச்சுவர்கள் விந்துச் சுரப்பியின் - சிறு கதுப்புகலாகப் பிரிக்கின்றன. இவற்றினுள் விந்தாக்க நுன்குலல்களும் இடைஈட்டுச் செல்கள் அல்லது லீடிக் செல்களும் உள்ளன. விந்துச் செல்கள் நுன்குலல்கலினுள் தோன்றும்.
பகுப்பு:ஆண் இனப்பெருக்கத் தொகுதி
கீழ்காங்கேயன்குப்பம் ஊராட்சி
கீழ்காங்கேயன்குப்பம் ஊராட்சி (Keelkangeyankuppam Gram Panchayat), தமிழ்நாட்டின் கடலூர் மாவட்டத்தில் உள்ள பண்ருட்டி வட்டாரத்தில் அமைந்துள்ளது. இந்த ஊராட்சி, நெய்வேலி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1979 ஆகும். இவர்களில் பெண்கள் 984 பேரும் ஆண்கள் 995 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சண்டக்கோழி
சண்டக்கோழி திரைப்படம் (2005)  ஆம் ஆண்டு வெளிவந்த தமிழ்த் திரைப்படமாகும்.இத்திரைப்படம் தொடர்ந்து 200 நாட்கள் திரையில் காண்பிக்கப்பட்டதென்பது குறிப்பிடத்தக்கது.
வகை
மசாலாப்படம்
கதை
பாலு (விஷால்) கல்லூரியில் படிக்கும் மாணவன் பரீட்சை நடைபெறுவதற்கு முந்தைய நாள் பதற்றநிலையிலிருக்கும் மாணவர்களைச் சமாதானப்படுத்தும் மாணவன். பின்னர் அவர்களினால் பாராட்டினையும் பெறுகின்றார் பாலு.பின்னர் தனது நண்பன் வேண்டுகோளுக்கிணைய அவனின் சொந்த ஊருக்குச் செல்லும் பாலு, அங்கு நண்பனின் தங்கையான ஹேமாவுடன் (மீரா ஜாஸ்மின்) காதல் கொள்கின்றார்.மேலும் அவ்வூரில் காசி என்பவனான காடையர்களின் தலைவனைப் பற்றியும் அறிந்து கொள்ளும் பாலு அவனின் கூட்டாளிகளினால் ஒருவன் கொலை செய்யப்படுவதனையும் பார்க்கின்றான்.பின்னர் பாலு தன் சொந்த ஊர் திரும்பும் வழியில் காசி ஒருவனை அரிவாளுடன் வெட்டுவதற்குத் துரத்துகின்றான் அச்சமயம் காசியைத் தடுத்து நிறுத்தும் பாலு, அவன் தான் காசி என்பதனை தெரிந்தபிறகு அவனைத் தாக்கவும் செய்கின்றான்.பின்னர் தனது ஊரான மதுரையையும் வந்தடைகின்றான் பாலு.பாலுவைப் பழிவாங்குவதற்காக அலைந்து திரியும் காசியும் மதுரையை வந்தடைகின்றான்.அங்கு மதுரையில் மிகப்பெரிய செல்வாக்குடைய துரையின் மகனே பாலு என்பதனையும் அறிந்து கொள்கின்றான் காசி. ஒன்றிரண்டு முறை கொல்ல முயற்சித்தும் தோல்வியடையும் காசியிடம், மதுரையில் பாலு குடும்பத்திற்கு எதிரான உறவினர் ஒருவர் தன் உதவியை வழங்குகின்றார். கோவில் திருவிழாவில் துரை தவறுதலாக வெட்டப்படவே, காசி அங்கு பாலுவைக் கொல்ல வந்திருப்பதனைத் தெரிந்து கொள்ளும் பாலுவின் தந்தையும் அவரின் காவலாளிகளும் அவ்வூர் மக்கள் பலரும் சேர்ந்து காசியின் குழுவைத் தேடுகின்றனர்.பின்னர் காசிக்கு அடைக்கலம் கொடுத்திருந்தவனை அறிந்து அவ்விடத்திற்கும் செல்கின்றனர்.அங்கு பாலுவுடன் நேருக்கு நேர் மோதும்படியும் காசிக்கு கூறினார் பாலுவின் தந்தையான துறை.பாலு காசியை வெல்கின்றானா என்பதே கதையின் முடிவு.
ஆட்டுக் கறி
ஆட்டுக் கறி (en:Mutton) என்பது ஆட்டிலிருந்து பெறப்படும் இறைச்சியாகும். ஆடுகள் பெரும்பாலும் வீட்டு விலங்காகவே வளர்க்கப்படுகின்றன. ஆட்டுக் கறி தனியாக வறுத்தோ அல்லது குழம்பாகவோ சாதத்துடன் உண்ணப்படுகிறது.
ஆட்டுக் கறி விற்பனை
மூலம்: ஹெல்கி நூலகம், உலக வங்கி, FAOSTAT
மேற்சான்றுகள்
பகுப்பு:இறைச்சி
முதலாம் இன்னசெண்ட் (திருத்தந்தை)
திருத்தந்தை முதலாம் இன்னசெண்ட் (Pope Saint Innocent I) கத்தோலிக்க திருச்சபையில் உரோமை ஆயராகவும் திருத்தந்தையாகவும் திசம்பர் 22, 401 முதல் மார்ச் 12, 407 வரை ஆட்சிசெய்தார். இவர் கத்தோலிக்க திருச்சபையின் 40ஆம் திருத்தந்தை ஆவார்.
வரலாற்றுக் குறிப்புகள்
திருத்தந்தை முதலாம் இன்னசெண்ட் திருச்சபையின் தலைமைப் பதவியை ஏற்பதற்கு முன் திருத்தந்தையாக இருந்தவர் முதலாம் அனஸ்தாசியுஸ் ஆவார். அனஸ்தாசியுஸ் திருத்தந்தையாகத் தேர்ந்தெடுக்கப்படுமுன் அவருக்குப் பிறந்த மகனே இன்னசெண்ட். இவ்வாறு, முதன்முறையாக, தந்தையைத் தொடர்ந்து அவருடைய மகன் திருத்தந்தை பதவி ஏற்ற நிகழ்ச்சி நடந்தது.
திருத்தந்தை தம் அதிகாரத்தை நிலைநாட்டுதல்
முதலாம் இன்னசெண்ட் பதவி ஏற்ற நாட்களில் வடக்கிலிருந்து ஐரோப்பிய செர்மானிய இனக் குழுக்கள் பல மேற்கு உரோமைப் பேரரசின்மீது படையெடுத்து வந்தன. அப்பின்னணியில் இன்னசெண்ட் தம்முடைய அதிகாரத்தை அதிகமாக வலியுறுத்தினார்.
தமக்கு முன்னால் திருத்தந்தை சிரீசியஸ் (384-399) செய்தது போலவே, இன்னசெண்டும் அதிகாரத் தோரணையோடு ஆணை ஏடுகள் பிறப்பித்தார். திருச்சபை முழுவதும் (குறிப்பாக மேலைத் திருச்சபை) பின்பற்றுவதற்காக அவர் வழிமுறைகள் அளித்தார். குறிப்பாக,
இவ்வாறு வழிமுறைகள் அளித்ததோடு, இன்னசெண்ட் திருச்சபை முழுவதும் "முக்கிய காரியங்களைப் பொறுத்தமட்டில்" உரோமையைக் கலந்து ஆலோசித்தபின்னரே செயல்பட வேண்டும் என்று அறிக்கையிட்டார்.
வட ஆப்பிரிக்க திருச்சபையில் இன்னசெண்டின் அதிகாரம்
திருத்தந்தை இன்னசெண்ட் வட ஆப்பிரிக்காவில் தோன்றி விரிவடைந்த பெலாஜிய தப்பறைக் கொள்கையைக் கண்டித்தார். அக்கொள்கைப்படி, மனிதர்கள் கடவுளின் உதவி இன்றியே தமது சொந்த முயற்சியால் மீட்பு அடைய முடியும். இத்தப்பறைக் கொள்கை கார்த்தேஜ் மற்றும் மிலேவிஸ் என்னும் இரு சங்கங்களால் ஏற்கனவே கண்டனம் செய்யப்பட்டிருந்தது.
ஐந்து ஆப்பிரிக்க ஆயர்கள் இன்னசெண்டை அணுகி, அவரும் பெலாஜிய தப்பறையைக் கண்டனம் செய்யக் கேட்டார்கள். அந்த ஆயர்களுள் புனித அகுஸ்தீனும் ஒருவர். இன்னசெண்ட அந்த ஆயர்களுக்கு எழுதிய பதிலில், அவர்கள் பெலாஜியுஸ் பற்றிய சர்ச்சை குறித்து அவரை அணுகியதற்கு அவர்களைப் பாராட்டுகிறார்.
திருச்சபையின் தலைமை
முதலாம் இன்னசெண்ட், திருச்சபை முழுவதற்கும் காணக்கூடிய தலைவராக இருப்பவர் உரோமை ஆயரே என்னும் கருத்தை மிகவும் வலியுறுத்தினார். உரோமை ஆயர்தான் ஆயர்கள் அனைவருக்கும் தலைவர் என்று அவர் தெளிவாகக் கூறினார். இதற்கு முன் உரோமை ஆயர்கள் தங்கள் அதிகாரத்தை இவ்வளவு ஊக்கத்தோடு எடுத்துரைக்கவில்லை.
உரோமை முற்றுகையிடப்படல்
முதலாம் இன்னசெண்டின் ஆட்சியின் நடுக்காலத்தில் விசிகோத்து இனத் தலைவன் அலாரிக் உரோமையை முற்றுகையிட்டார். இதனால் நகர் முழுவதும் பட்டினியால் வாடிற்று. ஓர் அமைதி ஒப்பந்தத்திற்கு ஏற்பாடு செய்வதற்காக இன்னசெண்ட் 410இல் ரவேன்னா நகரில் பேரரசன் ஹோனோரியசைப் பார்க்கச் சென்றார். ஒப்பந்தம் ஏற்படவில்லை. அப்போது, அலாரிக் 410 ஆகத்து 24ஆம் நாள் உரோமையைத் தாக்கிச் சூறையாடினார்.
இதன் காரணமாக, இன்னசெண்ட் 412இல் தான் உரோமை திரும்பினார்.
இறப்பும் திருவிழாவும்
திருத்தந்தை முதலாம் இன்னசெண்ட் 417, மார்ச் 12ஆம் நாள் இறந்தார். அவரது உடல் உரோமையில் துறைமுகச் சாலைக் கல்லறையில் அடக்கம் செய்யப்பட்டது.
முதலாம் இன்னசெண்டின் திருவிழா சூலை 28ஆம் நாள் கொண்டாடப்படுகிறது.
ஞான பறவை
ஞான பறவை (Gnana Paravai) வியட்நாம் வீடு சுந்தரம் இயக்கத்தில், 1991 ஆம் ஆண்டு வெளிவந்த இந்தியத் தமிழ்த் திரைப்படமாகும். சிவாஜி கணேசன், ஹரிஷ் குமார், சசிகலா, மனோரமா மற்றும் பலர் நடித்திருந்தனர். ஆர். தனபாலன் தயாரிக்க, எம். எஸ். விஸ்வநாதன் இசை அமைக்க, 11 ஜனவரி 1991 ஆம் தேதி இந்தத் திரைப்படம் வெளியானது.
நடிகர்கள்
சிவாஜி கணேசன், ஹரிஷ் குமார், சசிகலா, மனோரமா, ராஜசேகர், வி. கே. ராமசாமி, காந்திமதி, ராஜிவ், சின்னி ஜெயந்த், சார்லீ, கே. எஸ். ரகுராம், சுதா, ப்ரியா, சுதா, தில்லை ராஜன், குமரன், சக்தி தாமு, முத்துக்குமார், டாக்டர் ராஜேந்திரன், எம். எஸ். பாஸ்கர், பிரகாசம், மாஸ்டர் சரண்.
கதைச்சுருக்கம்
தான் பார்க்கும் நபர்களின் கண்களை வைத்து அவர்களின் சுபாவத்தையும், எதிர் காலத்தையும் கணிக்கத் தெரிந்த முதியவர் சிவாஜி (சிவாஜி கணேசன்) ஆவர். பணக்கார வீட்டைச் சேர்ந்த மாணவனான கிரி (ஹரிஷ் குமார்) தன் நண்பர்களுடன் அதிக பணம் செலவு செய்வதை வழக்கமாக கொண்டவன். சிவாஜியின் மகள் அருணாவை கிரி விரும்புகிறான். ஆனால், கிரியின் காதலை நிராகரித்து அவமானப்படுத்துகிறாள் அருணா. ஆனாலும் அருணாவை விட கிரிக்கு மனமில்லை. பின்னர், அருணாவும் அவளது தோழி ராஜேஸ்வரியும் நண்பர்களுடன் சுற்றுலா செல்கிறார்கள். கிரி அருணாவை பார்த்துவிட்டால், தன் நண்பர்களுடன் பணம் செலவு செய்ய மாட்டான் என்று அவனது நண்பன் ஆண்டவர் பயந்தான். பின்னர், கிரியும் ஆணடவரும் சேர்ந்து அருணாவை அவமானப்படுத்த திட்டம் தீட்டினர். கட்டுப்பாடு இல்லாத பெண் அருணா என்று கூற, அந்த அவப்பெயரை தாங்கமுடியாத அவள், உண்மையை நிலைநாட்ட தற்கொலை செய்துகொள்கிறாள். கிரிக்கும் ராஜேஸ்வரிக்கும் வெறுப்பு அதிகமானது.
இந்நிலையில், ராஜேஸ்வரியின் உறவினர் தினேஷ் (ராஜசேகர்) ராஜேஸ்வரியின் தங்கையை எரித்து விடுகிறான். ராஜேஸ்வரியை திருமணம் செய்ய தினேஷ் விரும்புகிறான். இறுதியில், சிவாஜியும் கிரியும் ராஜேஸ்வரிக்கு உதவ வருகிறார்கள். ராஜேஸ்வரிக்கு என்னவானது என்பதே மீதிக் கதை ஆகும்.
ஒலிப்பதிவு
5 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது. வாலி, வலம்புரி ஜான், காமகோடியன் எழுதிய பாடல் வரிகளுக்கு, ம. சு. விசுவநாதன் இசை அமைத்திருந்தார்.
வெளி-இணைப்புகள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:1991 திரைப்படங்கள்
பெருமாள் திருமொழி
பெருமாள் திருமொழி என்னும் நூல் வைணவ ஆழ்வார்களுள் ஒருவராகிய குலசேகர ஆழ்வாரால் பாடப்பட்டது. நாலாயிரத் திவ்வியப் பிரபந்தத்தின் ஒரு பகுதியாகிய இந்நூல், அத்தொகுப்பில் 647 தொடக்கம் 750 வரையான 105 பாடல்களைக் கொண்டது.
1. முதல் பதினோரு பாடல்களில் அரங்கப்பெருமானை கண்டு மகிழும் நாள் எந்நாளென வேட்டல்.
2. இரண்டாம் பத்து பாடல்களில், அரங்கநாதனது அடியார்க்கு அடியேன் என்கிறார்.
3. மூன்றாம் பத்து பாடல்களில், அரங்கனை கண்டு அவன்பால் கொண்ட பற்றின் மிகுதியால் உலக இன்பங்கள் வேண்டாம் என்றும், தான் அழகிய மணவாளனுக்கே பித்தன் எனல்.
5. ஐந்தாம் பத்து பாடல்களில் வித்துவக்கோட்டு அம்மானையே வேண்டுதல். இவ்வுலகில் எத்துயரம் நேர்ந்தாலும், இறைவனே உயிர்களுக்கு துணை என்பதை வலிவுருத்தும், இப்பத்துப்பாடல்களின் உவமானங்கள் மிகவும் கருத்துச் செறிவானவை.
இவற்றையும் பார்க்கவும்
பகுப்பு:நாலாயிரத்திவ்ய பிரபந்தம்
தமிழகத்தில் நாயக்கர் ஆட்சி
12ஆம் நூற்றாண்டில் விஜயநகரப் பேரரசு உருவானபோது, விஜயநகரப் பேரரசர்கள் தாங்கள் கைப்பற்றிய பகுதிகளுக்கு தளபதிகளை அரசப் பிரதிநிதிகளாய் அமர்த்தி ஆட்சி செய்தனர். தொடக்க காலத்தில் இப்பகுதிகள் விஜயநகரப் பேரரசுக்கு அடங்கியிருந்தன விஜயநகரப் பேரரசு பலமிழந்தபோது, தங்கள் ஆட்சிப்பகுதிகளில் தங்களைப் பலப்படுத்திக்கொண்டு பேரரசிலிருந்து தங்களை விடுவித்துக் கொண்டனர்.
செஞ்சி, காளஹஸ்தி, தஞ்சாவூர், மதுரைஆகிய  நகரங்களை தலைநகராக் கொன்டு நாயக்கர் ஆட்சி ஏற்பட்டது. இவர்களின் தாய்மொழி தெலுங்கு ஆகும். தஞ்சையில் கி.பி. 1532-இல் நாயக்கர் ஆட்சி தொடங்கியது; செஞ்சியில் கி.பி. 1526-இல் தொடங்கியது; மதுரையில் கி.பி. 1529-இல் தொடங்கியது. மதுரை நாயக்கர்களே நீண்ட காலம் ஆட்சி செய்தவர்கள். 1529-ஆம் ஆண்டு தொடங்கி கி.பி. 1736-ஆம் ஆண்டு வரை (மதுரையில் மட்டும் 207 ஆண்டுகள்) இவர்கள் ஆட்சி நிலவியது.
செஞ்சி நாயக்கர்கள்
செஞ்சி நாயக்கர்கள் செஞ்சி நகரத்தை தலைநகராகக் கொண்டு கி பி 1508 முதல் 1649 முடிய ஆண்டனர்.
தஞ்சை நாயக்கர்கள்
தஞ்சை நாயக்கர்கள் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்தனர். இவ்வம்சத்தின் முதல் மன்னன் சேவப்ப நாயக்கர் என்பவராவர். சேவப்ப நாயக்கர், விஜயநகரப் பேரரசர் கிருஷ்ண தேவராயருக்கு நெருங்கிய அதிகாரியும், வட ஆற்காட்டில் அமர நாயக்கராகவும் இருந்த திம்மப்ப நாயக்கரின் மகன். தஞ்சையும் சுல்தானால் கைப்பற்றப்பட்டது. சுல்தானின் பிரதிநிதியாக இருந்த ஏகோஜி இந்தப் பகுதிகளை அரசாண்டான். இந்த ஏகோஜி மராட்டிய சிவாஜியின் தம்பியாவான். சுல்தானின் மறைவுக்குப் பிறகு ஏகோஜி தஞ்சையில் மராட்டிய ஆட்சியை நிறுவினான்.
மதுரை நாயக்கர்கள்
கம்பணர் காலத்தில் மதுரையில் நாயக்கர் ஆட்சி தொடங்கியது. எனினும் விஜயநகர அரசர் கிருஷ்ணதேவராயர் காலத்திலேயே மதுரையில் நாயக்கர் ஆட்சி வலிவுபெற்றது. விசுவநாத நாயக்கர் கி.பி. 1529 இல் மதுரை ஆட்சியை ஏற்றார். அது முதற்கொண்டு நாயக்கராட்சி மதுரையில் வளம் பெற்றது. இவரே பாளையப்பட்டு ஆட்சிமுறையை வலிவு கொண்டதாக மாற்றி அமைத்தார். 72 பாளையப்பட்டுகளின் பொறுப்பில் நாட்டின் பகுதிகள் ஆட்சி செய்ய அனுமதிக்கப் பெற்றன. பாளையக்காரர்கள் தாங்கள் ஆளும் பகுதிகளில் கிடைக்கும் வருவாயில் மூன்றில் ஒரு பகுதியைத் தங்கள் செலவுகளுக்கும், இன்னொரு பகுதியைப் படைவீரர்களுக்கும், மற்றொரு பகுதியை மதுரை நாயக்கர்க்கும் என ஒதுக்க வேண்டி இருந்தது. மதுரை அரசு வேண்டும் போது படையுதவி செய்ய வேண்டி இருந்தது. இதுவே பாளையப்பட்டு ஆட்சி முறையாகும். விசுவநாதருக்குப்பின் நாயக்க மன்னர் பலர் மதுரையை ஆண்டனர். அவர்களில் புகழ்மிக்கவர்கள் திருமலை நாயக்கர், சொக்கநாதநாயக்கர், இராணிமங்கம்மாள் என்ற மூவராவர்.
திருமலை நாயக்கர்
திருமலை நாயக்கர் 1623 முதல் கி.பி. 1659 வரை மதுரை நாட்டை ஆட்சி செய்த புகழ் மிக்க பெருமன்னர் ஆவார். தன் ஒப்பற்ற கலை ஆர்வத்தால் மதுரை நகரைக் கலையழகு கொஞ்சும் நகரம் ஆக்கினார். திருமலை மன்னர் தம் முன்னோர்கள் வழியில் திருச்சியைத் தலைநகராகக் கொண்டிருந்தார். ஆறு ஆண்டுகளுக்குப் பிறகு மதுரையைத் தலைநகராக மாற்றினார். மைசூர், திருவிதாங்கூர் ஆகிய அரசுகளை இவர் வென்றார். விஜயநகரத்தோடு போரிட்டு வென்று முழுஉரிமை படைத்த மன்னரானார். இவர் 75 ஆண்டுகள் உயிர் வாழ்ந்திருந்தார். இவர் காலத்தில் மறவர் சீமை எனப்பட்ட இராமநாதபுரம், சிவகங்கை, திருவாடானைப் பகுதிகளில் அமைதி நிலவியது. சேதுபதி அரசரான இரகுநாததேவர் திருமலை மன்னருக்கு உறுதுணையாக இருந்தார்.
சொக்கநாத நாயக்கர்
நாயக்க மன்னர்களின் வரிசையில் மற்றொரு குறிப்பிடத்தக்க மன்னர் சொக்கநாத நாயக்கர். இவர் 23 ஆண்டுகள் மதுரைநாட்டை ஆண்டார். இவருக்குப் பல சோதனைகளும் தோல்விகளும் ஏற்பட்டன. தமிழகத்தின் ஒரு பகுதியில் மராட்டியர் ஆட்சி ஏற்பட்டு, அதன் பண்பாட்டுக்கூறுகளும் தமிழகத்திற் பரவின. சொக்கநாதர் காலத்தில் நாட்டில் ஏற்பட்ட பஞ்சம் பெரும்பாதிப்பை ஏற்படுத்தியது; பசியால் துன்புற்று ஆயிரக்கணக்கானவர்கள் இறந்தனர். ஏகோஜி தஞ்சையைக் கைப்பற்றுவதற்கு முன்னர், தஞ்சையை ஆண்ட விஜயராகவ நாயக்கர், தமக்குப் பெண் கொடுக்க மறுத்தமையால் சொக்கநாதர் அவர் மீது போர் தொடுத்தார். விஜயராகவர் குடும்பத்தையே சொக்கநாதர் அழித்தார். சொக்கநாதர் இறுதிக்காலத்தில் அவருக்கு வேண்டியவர்களாலேயே சிறையில் அடைக்கப்பட்டார். பின்பு அவருடைய குதிரைப் படைத்தலைவரால் விடுவிக்கப்பெற்று மறுபடியும் நாட்டை ஆண்டார். சொக்கநாதர் அவசரபுத்தி உடையவர்; பழிவாங்கும் குணம் படைத்தவர். பிடிவாதம் கொண்டவர். எனவே அவர்காலத்தில் நாயக்கர் ஆட்சி நிலை தாழ்ந்தது.
முத்து வீரப்ப நாயக்கர்
சொக்கநாத நாயக்கர்- இராணி மங்கம்மாள், இவர்களின் மகன், முத்து வீரப்ப நாயக்கர் ஆட்சி செய்த போது, அவுரங்கசீப் என்ற மொகலாய மன்னர், தம் செருப்பை, நாடெங்கும் ஊர்வலமாக அனுப்பினார். அச்செருப்புக்கு எல்லாரும் மரியாதை செய்ய வேண்டுமென்றும் அறிவிக்கப்பட்டது. ஆனால் வீரமிக்க முத்துவீரப்பர் அந்தச்செருப்பைத் தன்காலில் அணிந்து கொண்டு “உங்கள் மன்னர் இன்னொரு செருப்பை அனுப்பவில்லையா?” எனக் கேட்டார்.ஏழே ஆண்டுகள் வாழ்ந்த முத்து வீரப்பர் இறந்த போது அவர் மனைவி கருவுற்றிருந்தாள். பிள்ளையைப் பெற்றுவிட்டு அவ்வரசியும் உயிர் விட்டாள்.
இராணிமங்கம்மாள்
சொக்கநாத நாயக்கரின் மனைவி மங்கம்மாள் அரசப் பொறுப்பை ஏற்றார். இராணி மங்கம்மாள் வீரமிக்கவர். அவர் தன் தளபதி நரசப்பய்யாவின் துணையால் தஞ்சை, மைசூர், திருவிதாங்கூர் படைகளை வென்றார். தம் கணவர் காலத்தில் இழந்த பகுதிகளை மீட்டார். மங்கம்மாள் செய்த அறச் செயல்கள் பலப்பல. சாலைகள், தண்ணீர்ப் பந்தல்கள், வாய்க்கால் சீரமைப்பு, சாலை ஓரம் மரம் நடுதல், அன்ன சத்திரங்கள் ஆகியன மங்கம்மாள் ஆட்சியில் சிறப்புநிலை அடைந்தன.
வெளி இணைப்பு
பகுப்பு:தமிழ்நாட்டு அரச வம்சங்கள் பகுப்பு:நாயக்க அரசர்கள் பகுப்பு:தமிழ்நாட்டு வரலாறு பகுப்பு:விஜயநகரப் பேரரசு
தேவதாஸ் (1953 திரைப்படம்)
தேவதாஸ் 1953 ஆம் ஆண்டு வெளிவந்த திரைப்படமாகும். இது தமிழ், தெலுங்கு என இரண்டு மொழியிலும் எடுக்கப்பட்ட படமாகும். தமிழில் தேவதாஸ் எனவும் தெலுங்கில் தேவதாசு எனும் பெயரிலும் வெளிவந்தது. 1917இல் இதே பெயரில் வெளியான நாவல் அடிப்படையில் படமாக்கப்பட்டது. வேதாந்தம் ராமைய்யா இயக்கத்தில் வெளிவந்த இத்திரைப்படத்தில் ஏ. நாகேஸ்வர ராவ், எம். என். நம்பியார், சாவித்திரி மற்றும் பலரும் நடித்திருந்தனர்.
இந்த திரைப்படம் தெலுங்கு மொழியில் 26 சூன் 1953 அன்றும், பின்னர் 3 மாதம் கழித்து தமிழ் மொழியில் 11 செப்டம்பர் 1953 அன்றும் வெளியானது.
வெளி இணைப்புகள்
பகுப்பு:1953 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:இந்திய நாடகத் திரைப்படங்கள்
பிக்ரிக் அமிலம்
பிக்ரிக் அமிலம் (Picric acid) என்பது (O2N)3C6H2OH என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இச்சேர்மத்தின் ஐயுபிஏசி பெயர் 2,4,6-முந்நைட்ரோபீனால் ஆகும். பிக்ரிக் அமிலம் என்பது கிரேக்க வார்த்தையான கசப்பு என்பதற்கு ஈடான (πικρός) (pikros) என்பதிலிருந்து, இதன் சுவை காரணமாக வந்தது. இது பீனால்களில் மிகவும் அமிலத்தன்மை வாய்ந்த ஒன்றாகும். அதிகமாக நைட்ரோ ஏற்றம் செய்யப்பட்ட கரிமச் சேர்மங்களைப் போலவே இச்சேர்மம் வெடிக்கும் தன்மை உடையதாக இருப்பதால் இது வெடிபொருளாகப் பயன்படுகிறது. மருத்துவத் துறையில் மருத்துவத் துறையில் மருந்துப் பொருளாகவும் (புரைநீக்கி மற்றும் காயங்களுக்கான சிகிச்சையளிப்பான்) பயன்படுகிறது. மேலும், இது சாயத்தொழிலிலும் பயன்படுகிறது.
மேற்கோள்கள்
பகுப்பு:வெடிக்கும் வேதிப்பொருட்கள் பகுப்பு:நைட்ரோபீனால்கள் பகுப்பு:கரிம அமிலங்கள்
பெரும்பளம்
பெரும்பளம் (Perumbalam) (പെരുമ്പളം Portuguese) என்பது இந்திய மாநிலமான கேரளாவின் ஆலப்புழா மாவட்டத்தில் உள்ள ஓர் கிராமமாகும்.
2011ஆம் ஆண்டு இந்திய மக்கட்தொகை கணக்கெடுப்பின்படி பெரும்பாலத்தில் பேர் 9733பேர் வசிக்கின்றனர்; இவர்களில் 4880பேர் ஆண்கள் 4853பேர் பெண்களாவார். மையம்|thumb|800x800px| பெரும்பளம் தீவு. கபிகோ கேரள ஓய்வு இல்லத்திலிருந்து
மேலும் காண்க
கொச்சின் போர் (1504)
மேற்கோள்கள்
பகுப்பு:Coordinates on Wikidata பகுப்பு:ஆலப்புழை மாவட்டத்தில் உள்ள ஊர்களும் நகரங்களும்
உருவ வழிபாடு
உருவ வழிபாடு (Idolatry) என்பது சிலை அல்லது படிமம் போன்ற இயற்பிய வடிவத்தின் ஊடாக இறைவனை வணங்குவது ஆகும். கிறித்தவம், இசுலாம், யூத மதம் போன்ற ஆபிரகாமிய மதங்களில் உருவங்களை வழிபடுவது, கடவுள் எனக் கருதிக்கொண்டு கடவுள் அல்லாத ஒன்றை வழிபடுவதைக் குறிக்கும். மேற்குறிப்பிட்ட மதங்களிலும், ஒரு கடவுட் கொள்கையுடைய பிற மதங்களிலும் உருவ வழிபாடு பொய்க் கடவுள்களை வணங்குவது எனக் கருதி அது தடைசெய்யப்பட்டுள்ளது. இந்து சமயம், புத்த சமயம், சமண சமயம் போன்ற இறைக் கொள்கையைப் பின்பற்றுவனவும், பின்பற்றாதனவுமான இந்தியச் சமயங்கள் உருவங்களை இறைவனாக அன்றி இறைவனுக்குக் குறியீடாகக் கொள்கின்றன, அல்லது அவை ஆன்மீகக் கருத்துக்களின் குறியீடுகள் எனக் கொள்ளப்படுகின்றன, அல்லது இறைத்தன்மையை உள்ளடக்கி இருக்கும் ஒன்றாகக் கருதுகின்றன. அத்துடன் அவை ஆன்மீகச் செயற்பாடுகளைக் குவியப்படுத்துவதற்கும் வணங்குவதற்குமான கருவியாகவும் தொழிற்படுகின்றன. பண்டைய எகிப்து, கிரீசு, உரோம், ஆப்பிரிக்கா, ஆசியா, அமெரிக்காக்கள் ஆகியவற்றின் மரபுவழிச் சமயங்களில் சிலை அல்லது படிமங்களுக்குப் புனிதத்தன்மை கொடுப்பது பொதுவான வழக்காக இருந்துள்ளது. இவை அவர்களுக்கு வேறுபட்ட பொருள்களையும், முக்கியத்துவத்தையும் கொடுப்பனவாக இருந்தன. . என்னதான் உருவ வழிபாட்டை நியாயப்படுத்தினாலும், நான்கு வேதங்களாகிய ரிக், யசூர், சாமம் மற்றும் அதர்வண வேதங்கள் முதல், பகவத் கீதை வரை உருவ வழிபாட்டை எதிர்க்கிறது.
'நட்ட கல்லைத் தெய்வம் என்று நாலு புட்பம் சாத்தியே
சுற்றி வந்து முணமுணவென்று சொல்லும் மந்திரம் ஏதடா
நட்ட கல்லும் பேசுமோ நாதன் உள் இருக்கையில்
சுட்ட சட்டி சட்டுவம் கறிச்சுவை அறியுமோ (சிவவாக்கியம்)"
என்று சிவா வாக்கிய சித்தர் உருவ வழிபாட்டை எதிர்க்கிறார்
சிலைகளை அல்லது படிமங்களை சமயக் கருத்துக்களின் வெளிப்பாடாகப் பயன்படுத்தல், அவற்றுக்குப் புனிதத்தன்மை கொடுத்தல், அவற்றை வணங்குதல் போன்றவற்றை எதிர்க்கும் கொள்கையை "உருவ எதிர்ப்புக் கொள்கை" (aniconism) என்பர். அதேவேளை வணக்கத்துக்கான சிலைகள், படிமங்கள் போன்றவற்றை அழிக்கும் கொள்கை "உருவ அழிப்புக் கொள்கை" (iconoclasm) எனப்படும். இக்கொள்கைகள் நீண்டகாலமாகவே உருவ வணக்கத்தை எதிர்ப்பவர்களுக்கும், உருவ வணக்கத்தை ஏற்றுக் கொள்பவர்களுக்கும் இடையே வன்முறைகளுக்குக் காரணமாக இருந்துள்ளன. ஆபிரகாமிய மதங்களிடையே உருவ வழிபாடு என்பதன் வரைவிலக்கணம் சர்ச்சைக்கு உரிய ஒன்றாக விளங்கியுள்ளது. சில ஆபிரகாமிய மதத்தவர், கிறித்தவர்கள் சிலுவையைப் பயன்படுத்து முறையும், தேவாலயங்களில் மேரி மாதாவின் சிலையின் பயன்பாடும் உருவ வழிபாட்டின் ஒரு வடிவம் என்கின்றனர்.
மதங்களின் வரலாற்றில் உருவ வழிபாடு குறித்த குற்றச்சாட்டுகளும், மறுப்புக்களும் நிரம்பியுள்ளன. இக்குற்றச்சாட்டுகள் சிலைகளுக்கும் படிமங்களுக்கும் இறைவன் தொடர்பான குறியீட்டுத் தன்மை கொடுப்பதைத் தவிர்க்க வேண்டும் என்ற கருத்தின் அடிப்படையிலானவை. மாற்றாக, உருவ வழிபாடு குறித்த விடயம் வேறு வேறான மதங்களுக்கு இடையிலும், ஒரே மதத்தின் வெவ்வேறு பிரிவுகளுக்கு இடையிலும் கருத்து வேறுபாட்டுக்கான மூலமாக உள்ளது. தங்களுடைய மதச் செயற்பாடுகளில் உருவங்கள் பொருள் பொதிந்த அடையாளங்களாக இருப்பதாகக் கொள்ளும் சிலர், அடுத்தவருடைய மதத்தில் உருவவழிபாட்டை ஏற்றுக் கொள்ளாது இருப்பதையும் காணலாம்.
வரலாற்றுக்கு முந்திய, தொல்பழங்கால நாகரிகங்கள்
வீனசு எனக்கருதப்படும் மிகப் பழைய சிற்றுருவங்கள் மேல் பழைய கற்காலத்தைச் சேர்ந்தவையாகக் கருதப்படுகின்றன. ஏஜிய கடற் பகுதியில் உள்ள தீவுகளில் மேற்கொள்ளப்பட்ட தொல்லியல் ஆய்வுகளில் புதிய கற்காலத்துக்குரிய கிமு மூன்றாம், நாலாம் ஆயிரவாண்டுக் காலத்தின் சைக்கிளாடியப் பண்பாட்டுக்குரிய உருவங்கள் கிடைத்துள்ளன. கிமு மூன்றாம் ஆயிரவாண்டுக் காலத்தைச் சேர்ந்த வணங்கும் நிலையில் உள்ள உருவங்கள் சிந்துவெளி நாகரிகக் களங்களில் கிடைத்துள்ளன. இவற்றுக்கு மிகவும் முந்திய, உலகின் பல பகுதிகளிலும் காணப்படும் பாறை ஓவியங்கள், சிக்கல்தன்மை கொண்ட உருவங்களை மனிதர்கள் உருவாக்கியிருந்ததைக் காட்டுகின்றன. எனினும், இவ்வுருவங்களின் பயன்பாடுகளை விளக்கும் எழுத்துமூல ஆவணங்கள் இல்லாமையால், அவற்றுக்குச் சமய நம்பிக்கைகளுடன் தொடர்புகள் உள்ளனவா என்பதையோ, வேறு பொருள்கள் அல்லது விளையாடுவதற்கான பொருட்கள் போன்ற பிற பயன்கள் உள்ளனவா என்பதையோ தெளிவாகக் கூறமுடியாது உள்ளது.
மேற்கோள்கள்
பகுப்பு:சமயம்
2-சயனோ அசிட்டமைடு
2-சயனோ அசிட்டமைடு (2-Cyanoacetamide) என்பது C3H4N2O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் நைட்ரைல் வேதி வினைக்குழுவைக் கொண்டிருக்கும் ஒர் அசிட்டிக் அமைடு சேர்மமாகும்.
தயாரிப்பு
கோல்ப் நைட்ரைல் தொகுப்புவினை வழியாக பிசர் எசுத்தராக்கல் மற்றும் எசுத்தரமைனோபகுப்பு வினை மூலமாக குளோரோ அசிட்டிக் அமிலத்திலிருந்து 2-சயனோஅசிட்டமைடு தயாரிக்கப்படுகிறது. .
மேற்கோள்கள்
பகுப்பு:அசிட்டமைடுகள் பகுப்பு:நைட்ரைல்கள்
நைக்டிபாட்ராச்சசு பெரியார்
நைக்டிபாட்ராச்சசு பெரியார் (Nyctibatrachus periyar) என்பது இந்தியாவின் மேற்குத் தொடர்ச்சி மலையில் காணப்படும் தவளை இனமாகும். இது 2011-ல் விவரிக்கப்பட்டது. இத்தவளை பெரியார் புலிகள் காப்பகத்தில் மட்டுமே காணப்படும் அகணிய உயிரி ஆகும்.
மேற்கோள்கள்
பகுப்பு:இந்திய அகணிய உயிரிகள் பகுப்பு:மேற்குத் தொடர்ச்சி மலையின் அக இட விலங்குகள் பகுப்பு:தவளைகள்
பொ. ம. இராசமணி
'''பொ. ம. ராசமணி' (P. M. Rasamani'', பெப்ரவரி 1, 1936 - நவம்பர் 28, 2009) ஒரு தமிழறிஞர். பட்டிமன்ற மேடைகளில் பங்கேற்றவர். 79 தமிழ் நூல்களை எழுதியுள்ளார். ஓவியர். தென் தமிழக மக்களால் "நகைச்சுவைத் தென்றல்", "இரண்டாம் கலைவாணர்", "இலக்கிய வித்தகர்" என்றெல்லாம் அழைக்கப்பட்டவர்.
வாழ்க்கைச் சுருக்கம்
இவர் 1936 ஆம் ஆண்டு பிப்ரவரி திங்கள் முதல் நாள் திருநெல்வேலி மாவட்டம் சங்கரன்கோயிலை அடுத்த மலையடிகுறிச்சி என்ற சிற்றூரில் பிறந்தார். அவரது தந்தை பெயர் மரிய கனகப்பன்; தாயார் மரிய செல்லம்மாள். சிறு வயது முதலே தமிழ் மீது ஆர்வம் கொண்ட இவர் தனது 12ஆம் வயதில் தனது முதல் சிறுகதையை பிரசுரித்தார்; தனது 16ஆம் வயதில் பொது மேடைகளில் பேச ஆரம்பித்தார். 1952 ஆம் ஆண்டு முதல் இளைஞர் காங்கிரஸ் இயக்க பேச்சாளராகத் தனது சொற்பொழிவுகளை தொடங்கிய இவர், விரைவில் தனது அரசியல் தளைகளை உதறிவிட்டு அரசியலுக்கு அப்பாற்பட்ட தமிழ்ப் பணிகளை தொடர்ந்தார். கணிதம் மற்றும் ஆங்கில துறைகளிலும் விருப்பம் கொண்டிருந்த இவர், பாளையம்கோட்டை தூய சவேரியார் கல்லூரியில் இளநிலை கணிதம் மற்றும் இளநிலை ஆசிரியப் பயிற்சி கற்றுத் தேர்ந்தார். பாளையம்கோட்டை தூய சவேரியார் மேநிலைப் பள்ளியில் 35 ஆண்டு காலம் (1959 -1994) கணித ஆசிரியராகவும் பணிபுரிந்தார். இவர் ஆசிரிய பணியின் போதும் பணி ஓய்வுக்கு பின்னும் தனது மேடைப் பேச்சுக்களையும் எழுத்துப் பணிகளையும் தொடர்ந்து வந்தார்.
தமிழ்ப் பணி
தமிழ் இலக்கியங்களையும் சமூக மற்றும் சமய சீர்திருத்த சிந்தனைகளையும் பாமர மக்களுக்கு கொண்டு சேர்க்கும் ஊடகமாக இவர் நகைச்சுவையை கண்டார். இவரது நகைச்சுவை நிறைந்த இலக்கியப் பேச்சுக்கள், 1960களின் தொடக்கத்தில், படித்த மேல்தட்டு மக்களுக்கு மட்டுமென கருதப்பட்ட தமிழ் இலக்கிய மன்றங்களை, பெருந்திரளான மக்கள் கூட்டம் காண வர செய்தன. துவக்கத்தில், ரா. பி. சேதுப்பிள்ளை, குன்றக்குடி அடிகளார் மற்றும் கி. வா. ஜகந்நாதன் போன்ற தமிழறிஞர்களின் தலைமையில் பேசி வந்த இவர், பிறகு தனக்கென்று தனியொரு பாணியில் நகைச்சுவை பட்டிமன்றங்களையும், வழக்காடு மன்றங்களையும், விசாரணை மன்றங்களையும் படைத்தார். இவரை நடுவராகக் கொண்டு, இவரது தலைமையில் 60 தமிழ் பேச்சாளர்கள் அடங்கிய ஒரு குழு இலக்கிய, சமூக மற்றும் சமய தலைப்புகளில் இத்தகைய விவாத மன்றங்களை தமிழகமெங்கும் ஏறக்குறைய 40 ஆண்டு காலம் (1967 -2006) நடத்தி வந்தது. இக்குழுவின் களம் பெரும்பாலும் தென் தமிழக மாவட்டங்களாக இருந்தாலும், தமிழகத்தின் பிற மாவட்டங்களிலும், சில முறை கேரள மற்றும் கர்நாடக மாநிலங்களிலும், ஒரு முறை ஐக்கிய அமெரிக்காவில் ஹூஸ்டன் நகரத்திலும் (2002 ஆம் ஆண்டு) இக்குழு தமது விவாத மன்றங்களை அரங்கேற்றி உள்ளது. பொ. ம. ராசமணி, தனது பாணி பட்டிமன்ற முறைமைகளை இளைய தலைமுறை பேச்சாளர்கள் கற்றுக்கொள்வதற்காக, "நகைச்சுவை பட்டிமன்றங்கள் 41" (புத்தக பூங்கா பதிப்பகம், சென்னை, 2001) என்ற நூலாக வெளியீட்டு உள்ளார்.
பொ. ம. ராசமணி மரபு கவிதைகளையும் சந்த பாடல்களையும் இயற்றியுள்ளார். இவரது "அறிவு பசி" (சாமி செல்வ வெளியீடு, சங்கரன் கோயில், 1963) என்ற சந்தப் பாடல் திரட்டு சமூக சீர்திருத்த சிந்தனைகளைப் போதிக்கிறது. இவரது கிறித்தவப் புதினமான "சாவின் தோல்வி" (கௌசானல் பதிப்பகம், திருநெல்வேலி, 1960), மரணப்படுக்கையில் இருக்கும் தனது மகளை காப்பாற்ற போராடும் ஒரு தந்தையின் உணர்வு போராட்டங்களை நம் கண் முன்னே படைக்கிறது. தமிழ் வர்ணனைகளை இவர் எடுத்தாளும் திறனுக்கு எடுத்துக்காட்டு இவரது "பேசாத பேச்சு" (கௌசானல் பதிப்பகம், திருநெல்வேலி, 1961) எனும் நூல். இவரது நகைச்சுவை கதைகளின் தொகுப்பான "சிரிப்பு தரும் சிந்தனைகள்" (புத்தக பூங்கா பதிப்பகம், சென்னை, 1991) என்ற நூல் மூன்றாம் பதிப்புகளை கடந்து இன்னும் பல இளைய தலைமுறை நகைச்சுவை பேச்சாளர்கள் மற்றும் எழுத்தாளர்களுக்கு நகைச்சுவை அகராதியாக உதவுகிறது. இவரது இலக்கிய ஆராய்ச்சிக்கு உதாரணம் இவரது "வள்ளுவர் ஏன் வளர்ந்து கொண்டே இருக்கிறார்?" (புத்தக பூங்கா பதிப்பகம், சென்னை, 2004) என்ற நூல். இவரது 61 ஆண்டு கால (1948 -2009) எழுத்து பணிக்கு சான்றாக இன்று இவரது 79 நூல்கள் வாழ்ந்து கொண்டுள்ளன.
சிறப்புகள்
இந்தியக் கத்தோலிக்க எழுத்தாளர் சங்கத்தின் தலைவராக 1972 ஆம் ஆண்டு பதவி வகித்தார். 2000 ஆம் ஆண்டு திருச்சி "கலை காவேரி" அமைப்பின் சிறப்பு விருது பெற்றார். 2002 ஆம் ஆண்டு அமெரிக்க நாட்டு ஹூஸ்டன் நகர பாரதி இலக்கிய மன்றத்தின் "சிந்தனை செல்வர்" விருது பெற்றார். பாளையம்கோட்டை கத்தோலிக்க மறை மாவட்ட பத்திரிகையான "புதிய பார்வை" க்கு பொறுப்பாசிரியராக பணியாற்றி வந்தார். தமிழக தொல்லியல் ஆய்வு துறையின் கௌரவ உறுப்பினராக பணி புரிந்தவர்.
பகுப்பு:தமிழக எழுத்தாளர்கள் பகுப்பு:1936 பிறப்புகள் பகுப்பு:2009 இறப்புகள் பகுப்பு:திருநெல்வேலி மாவட்ட எழுத்தாளர்கள்
பவுல் (திருத்தூதர்)
புனித பவுல் (சின்னப்பர்) கிறிஸ்தவ புனிதராவார். இவரது இயற் பெயர் சவுல் என்பதாகும். இவர் கி.பி. 9 தொடக்கம் 67 வரை வாழ்ந்தார். சிசிலியாவின் தர்சு பட்டினத்தைச் சேர்ந்த உரோம குடிமகனாவார். இவர் யூத மதத்தை பின்பற்றி வந்தார். இவர் ஆரம்பத்தில் அக்காலத்தில் இயங்கிய கிறிஸ்தவரைத் தேடி அழிக்கும் குழுவின் தலைவராகப் பணியாற்றினார்.தமஸ்குவில் கிறிஸ்தவர் பலர் இருப்பதாக அறிந்து அவர்களைக் கைதுசெய்து எருசலேமுக்கு கொண்டுவருவதற்கான ஆணையைப் பெற்றுக்கொண்டு தமஸ்கு செல்லும் வழியில் ஒளி வடிவில் இயேசு அவர் முன் தோன்றினார்.பின்னர் பவுல் இயேசுவை விசுவாசித்து மனம் மாறினார். இயேசுவை ஏற்ற பின்னர் மறை பரப்பும் பணியில் தீவிரமாக ஈடுபட்டார். பவுல் ஆரம்ப கிறிஸ்தவ மறை பரப்புனர்களில் மிக முக்கியமானவராகக் கருதப்படுகிறார். கிறிஸ்த்து எல்லோருக்கும் பொதுவானவர் யூதருக்கு மட்டும் உரியவரல்ல என்ற கருத்தை வலியுறுத்தினார். எனவே இவர் பிற இனத்தவரின் அப்போஸ்தலர் என அழைக்கப்படுகிறார்.
மன மாற்றத்துக்கு முன்
புனித பவுல் தன்னைப் பற்றி விவிலியத்தில் எழுதியுள்ள படி, அவர் சிசிலியா நாட்டின் தர்சு பட்டணத்தில் பிறந்தார். அவரது தந்தை ஒரு உரோம குடிமகனாவார். அவரது குடும்பம் மிகவும் செல்வந்தக் குடும்பமாகும். இஸ்ரவேலின் பெஞ்சமின் கோத்திரத்தை சேர்ந்த ஒரு பரிசேயராவார். இளமையில் யூத மத சட்டங்களை கற்று தேர்ந்தார்.
அப்போது கிறிஸ்தவம் பரவத் தொடங்கிய காலமாகும். பல கிறிஸ்தவர் தமது நம்பிக்கை காரணமாகக் கொலை செய்யப்பட்டனர். பவுல் கிறிஸ்தவரை அழிக்க திடங்கொண்டு ஆட்சியாளரிடம் அதற்கான ஆணையைப் பெற்றுக்கொண்டு கிறிஸ்தவரைத் துன்புறுத்தினார். கிறிஸ்தவர் இவரது பெயரைக் கேட்டாலே அஞ்சினார்கள். இவ்வாறு செய்து கொண்டிருக்கும் போது தமஸ்குவில் கிறிஸ்தவர் இருப்பதாக கேள்விப்பட்டார். அங்கிருக்கும் கிறிஸ்தவரை கைது செய்து எருசலேம் நகருக்கு அழைத்து வரும்படி தமஸ்குவிற்கு புறப்பட்டார்.
மறைப்பரப்பு
பவுலின் வாழ்வில் அகவை 45-57 வரையான காலப்பகுதி மிகவும் முக்கியமானதாகும். இக்காலப்பகுதியில் மூன்று மறைப்பரப்பு பயணங்களை மேற்கொண்டார். இவையனத்தும் அந்தியோக்கியாவில் ஆரம்பித்து எருசலேம் நகரில் முடிவடந்தன.
பவுல் பணியாற்றிய நாடுகள்
அந்தியோக்கியா சிரியா, சைப்பிரஸ் ,அந்தியோக்கியா (பம்பிலியா) இக்கோனியா,லிஸ்திரா,தெருபை,பிலிப்பி, தொசலோனிக்கா,பெரேயா,ஏதென்சு,கொரிந்து, கலாத்தியர்,எபேசு இல்லிரிக்கும்(குரோவாசியா),உரோமன், ஸ்பெயின் ஆகிய நாடுகளில் கிறிஸ்த்துவை பரப்பி இந்த நாடுகளுக்கு எடுத்து சென்றார்.தனது ஊழியத்தில்
விவிலியத்தில் பவுலின் பங்கு
புதிய ஏற்பாட்டில் 27 புத்தகங்களில், 14 நிருபங்களை பவுல் எழுதினர் என்று நம்ப்படுகிறது அதற்கு காரணம்; இதில் 7 அதிகாரப்பூர்வமாகவும், பவுலின் சொந்தமாகவும் அவர் எழுதியதாக  பரவலாகக் கருதப்படுகிறது, அதே நேரத்தில் மற்ற 7 நிருபங்கள் எழுத்தொற்றுமை சர்ச்சைக்குரியதாக உள்ளது நிரந்தரமான கடிதங்கள் மிக முக்கியமான ஆதாரமாகக் கருதப்படுகின்றன, ஏனென்றால் எல்லோரும் அவருடைய வாழ்க்கையையும் எண்ணங்களையும் பற்றி பவுலின் சொந்த அறிக்கைகள் என்பதை ஒப்புக்கொள்கிறார்கள். இந்த 7 கடிதங்களை குறிப்பிட்ட சபைகளில் குறிப்பிட்ட சந்தர்ப்பங்களில் பவுல் சுட்டிக்காட்டியதாக இறையியலாளர் மார்க் பவல் எழுதுகிறார். உதாரணமாக, கொரிந்தியர் தேவாலயத்தில் இறைவனுடைய சர்ப்பத்தின் கொண்டாட்டத்தின் காரணமாக பிரச்சினைகள் ஏற்படவில்லை என்றால், [1 கொரி. 11: 17-34] பவுல் அந்த ஆசரிப்பில் விசுவாசம் வைத்திருந்ததாகவோ அல்லது அதைப் பற்றிய ஒரு அபிப்பிராயத்தை ஒரு வழியிலோ அல்லது மற்றவர்களிடமோ இன்று நாம் அறிந்திருக்க மாட்டோம். மற்ற விஷயங்களைப் பற்றி நாம் அறியாமலிருந்தால், அவர்களிடமே பேசுவதற்கு எந்தவிதமான நெருக்கடிகளும் எழுந்திருக்கவில்லை என்பதால் அவர். பவுலின் வாழ்க்கையிலும் செயல்களாலும் சம்பந்தப்பட்டிருந்தாலும், அப்போஸ்தலர் புத்தகம் பவுல் எழுத்துக் கடிதங்களைக் குறிக்கவில்லை. அப்போஸ்தலர் புத்தகத்தின் ஆசிரியருக்கு பவுல் எழுதிய கடிதங்கள் எதுவும் கிடைக்கவில்லை என வரலாற்றாசிரியர்கள் நம்புகின்றனர். பவுலின் கடிதங்களை நேரடியாக மேற்கோள் காட்டி அப்போஸ்தலர் ஒருபோதும் குறிப்பிடுவதற்கு ஒரு சான்று. பவுலின் கட்டுரைகள் மற்றும் சட்டங்களுக்கு இடையில் உள்ள வேறுபாடுகள் அப்போஸ்தலனாக எழுதப்பட்டபோது அப்போஸ்தலருடைய அப்போஸ்தலர்களுக்கு அந்தக் கடிதங்கள் கிடைக்கவில்லை என்ற முடிவிற்கு ஆதரவளிப்பா அவரது மரணத்திற்குப் பிறகு, அவரது ஆதரவாளர்கள் சில கடிதங்களை சேகரித்தனர், அவற்றை மிகவும் சற்றுத் திருத்தினார், அவற்றை வெளியிட்டார். அவர்கள் மத சிந்தனைக்கும் நடைமுறைக்கும் வரலாற்று மிகுந்த தனிப்பட்ட பங்களிப்புகளில்
கைது
பவுல் எருசலேமில் இருந்தபோது, யூதரல்லாதோரை தேவாலயத்துக்குள் கூட்டிவந்ததாக பொய்யுரைத்து யூதர்கள் கூட்டமாய் ஓடிவந்து, பவுலைப் பிடித்து, அவரைத் தேவாலயத்திற்குப் புறம்பே இழுத்துக்கொண்டு போனர்கள். அவர்கள் அவரைக் கொலை செய்ய எத்தனித்தனர். எருசலேம் முழுவதும் கலக்கமாயிருக்கிறது என்று போர்ச் சேவகரின் சேனாபதிக்குச் செய்திவந்தது. உடனே அவன் போர்ச் சேவகரையும் அவர்களுடைய அதிபதிகளையும் கூட்டிக்கொண்டு, அவர்களிடத்திற்கு ஓடிவந்தான். சேனாபதியையும் போர்ச்சேவகரையும் மக்கள் கூட்டம் கண்டபோது பவுலை அடிக்கிறதை நிறுத்தினார்கள். சேனாபதி அருகேவந்து பவுலைப் பிடித்து, இரண்டு சங்கிலிகளினாலே கட்டும்படி சொல்லி: இவன் யார் என்றும் என்ன செய்தான் என்றும் விசாரித்தான். அதற்கு ஜனங்கள் பலவிதமாய்ச் சத்தமிட்டார்கள் சந்தடியினாலே உண்மையை அவன் அறியக்கூடாமல், அவனைக் கோட்டைக்குள்ளே கொண்டுபோகும்படி கட்டளையிட்டான். அவன் படிகள்மேல் ஏறினபோது ஜனக்கூட்டம் திரண்டு பின்சென்று, இவனை அகற்றும் என்று உக்கிரமாய்க் கூப்பிட்டபடியினாலே, போர்ச்சேவகர் பவுலைத் தூக்கிக்கொண்டு போகவேண்டியதாயிருந்தது.
கொலைச் சதி
அவர்கள் பவுலைக்; கோட்டைக்குள்ளே கொண்டுபோகிற சமயத்தில், பவுல் சேனாபதியிடம் தான் மக்களுடன் பேசும்படி அனுமதியை பெற்று கோட்டை படிகள் மேலிருந்தவாறு மக்களுக்கு இயேசுவைப் போதித்தார். இதனால் மேலும் கோபமடைந்த கூட்டம் மேலும் உக்கிரமாய் பவுலை கொலை செய்யும்படி கூக்குரலிட்டனர். பின்னர் நடந்த விசாரனைகளில் பவுலை குற்றப்படுத்த முடியாமல் போகவே, யூதர் விசாரணையின் போது கொலை செய்யச் சதி செய்தனர். இதை அறிந்த சேனாதிபதி பவுலை மிகுந்த காவலுக்கு மத்தியில் செசரியா பட்டணத்திற்குத் தேசாதிபதியாகிய பேலிக்ஸினிடத்தில் அனுப்பினான்.
மீள் விசாரணை
புதிய தேசாதிபதியாகிய பேலிக்சை அணுகிய யூதர் வழியில் பவுலை கொலைச் செய்யும் உள்நோக்கத்துடன் விசாரணையின் பொருட்டு பவுலை எருசலேமுக்கு அனுப்பும் படி கேட்டனர். ஆனால் பவுல் தேசாதிபதியாகிய பேலிக்சிடம் உரோமில் அரசன் முன்பாக தனது விசாரணை நடத்தும் படி உத்தரவைப் பெற்று எருசலேம் செல்வதைத் தவிர்த்தார். செசரியா பட்டணத்திலிருந்து உரோம் நகர் வரை பவுலை ஒரு கப்பலில் கொண்டுவரத் தீர்மானிக்கப்பட்டது. ஆனால் கப்பல் வழியில் புயலை எதிர்கொண்டு பல நாட்களாகக் கடலிலிருந்தது. பின்பு உரோமை வந்தடைந்த பவுல் தனக்காக வாடகைக்கு வாங்கியிருந்த வீட்டிலே இரண்டு வருடம் முழுவதும் தங்கி, தன்னிடத்தில் வந்த யாவரையும் ஏற்றுக்கொண்டு, தேவனுடைய ராஜ்யத்தைக் குறித்துப் பிரசங்கித்து, கர்த்தராகிய இயேசு கிறிஸ்துவைப்பற்றிய விசேஷங்களை உபதேசித்துக்கொண்டிருந்தார். தேசாதிபதியாகிய பேலிக்ஸ் பவுல் மீது பற்று கொண்டவராகக் காணப்பட்டமையாலும், உரோம் நகரில் யூத மதத்தினர் பெரும்பான்மையாக இல்லாத காரணத்தினாலும் பவுல் மீதான வழக்கை யூதர் கைவிட்டனர்.
மரணம்
பவுலின் மரணம் பற்றிய தகவல் விவிலியத்தில் காணப்படவில்லை. எனினும் அவர் உரோமில் வேத சாட்சியாக மரித்தார் என்பது மரபு.
வெளி இணைப்புகள்
பகுப்பு:கிறித்தவப் புனிதர்கள் பகுப்பு:கிறித்தவ மறைசாட்சிகள் பகுப்பு:திருத்தூதர்கள் பகுப்பு:தலை வெட்டுண்டு இறந்தவர்கள் பகுப்பு:பவுலின் திருமுகங்களில் வரும் நபர்கள் பகுப்பு:கிறித்தவ சித்தர்கள் பகுப்பு:67 இறப்புகள்
முற்றொப்பு எண்
கணிதத்தில், ஒரு செங்கோண முக்கோணத்தின் மூன்று பக்கங்களும் விகிதமுறு எண்களாக இருந்து, அம்முக்கோணத்தின் பரப்பளவானது ஒரு நேர் முழு எண்ணாக இருக்குமானால், பரப்பளவாக இருக்கும் அந்த நேர் முழுஎண் முற்றொப்பு எண் அல்லது முற்றிசைவு எண் அல்லது சர்வசம எண் (congruent number) என அழைக்கப்படுகிறது. முற்றொப்பு எண்களின் பொதுமைப்படுத்தப்பட்ட வரையறையானது, இதே பண்பினைக் கொண்ட விகிதமுறுஎண்களையும் முற்றொப்பு எண்களாகக் கொள்கிறது.
எடுத்துக்காட்டுகள்: